PSTC ออกหุ้นกู้ 500 ลบ.อายุ 1 ปี ดอกเบี้ย 5% ขายรายใหญ่ 9-14 พ.ย.นี้
PSTC ออกหุ้นกู้ 500 ลบ.อายุ 1 ปี ดอกเบี้ย 5% เสนอขายรายใหญ่วันที่ 9-14 พ.ย.นี้ หวังใช้เป็นเงินทุนหมุนเวียนในการดำเนินกิจการ
1 พ.ย. 2559

บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC ระบุว่า บริษัทได้ยื่นแบบแสดงรายการเสนอข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ มูลค่าไม่เกิน 500 ล้านบาท อายุ 1 ปี ครบกำหนดไถ่ถอนปี พ.ศ.2560 อัตราดอกเบี้ยคงที่ร้อยละ 5.00 ต่อปี ชำระดอกเบี้ยทุกๆ 6 เดือนตลอดอายุหุ้นกู้ โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 9-14 พ.ย.59 ผ่านธนาคารกสิกรไทย ซึ่งเป็นผู้จัดจำหน่ายการจัดจำหน่ายหุ้นกู้ และ บล.ทรีนิตี้ เป็นผู้ร่วมจัดจำหน่ายหุ้นกู้
โดยบริษัทมีวัตถุประสงค์ในการออกหุ้นกู้ครั้งนี้เพื่อไปใช้เป็นเงินทุนหมุนเวียนในการดำเนินกิจการของบริษัท